
grăunte mărunt, străbătut de lamele quarzose albe, suprapuse micaşisturilor, 
şi caracterisate prin abundenţa mineralelor de manganes (i).» 

Ceva înainte de gura Drăgoescî încep calcşisturile, cari se continuă pînă 
în pîrîul Ciatîrcanilor, se arată apoi în vîrful Păltiniş (i450 m ) apoi în delul 
Chifenilor sub delul Vînăt, după cum sunt forte bine representate pe charta 
geologică de d-1 Grigore Ştefănescu. Pe delul Chifenilor aceste calcarurî 
cristaline albăstrii, cu foiţe de mica alba, alcătuesc stîncî isolate abrupte 
«Bîtcele-Chifuluî», exact cu aceiaşi înfăţişare ca stîncile Rarăuluî, şi n'ar fi 
imposibil să avem într'însele un representant al unor terenuri mezozoice 
vechi orî pote chiar palaeozoice. 

Aceste calcarurî cristaline le întîlnim între Dârmocsa şi Catrinar forte 
desvoltate. 

In vîrful deluluî Vînăt (1640™ ) avem micaşisturî ca şi acele de pe coma 
Drăgoescî; direcţia lor N 45 0 W înclinate 40 0 spre Est. 

La gura pinului Ciatîrcanilor încep tufurile andesitice, cari în o bandă 
îngustă se continuă până în Păltiniş. Aceleaşi tufurî sub coma deluluî Glodu, 
rezemate pe şisturi cristaline. La West de linia de ruptură Călimănel-Dră- 
goiasa, încep Călimaniî cu cea întâiu terasă andesitică Deluganu. Dar despre 
aceste rocî eruptive în altă comunicare. 



CALCARE Şl FENOMENE DE EROSIUNE 

IN 

CARPAŢII MERIDIONALI (Clina română) 

DE 

G. Munteano-Mdrgocî 



In escursiunile, ce de câţî-va anî am întreprins în Carpaţiî meridionali, 
de multe ori mi s'a întîmplat, că la cotitura unui plaiu, după scăpă- 
tarea unei muchi, sau la curmătura unei văî, să rămân în loc impresionat 
adine de frumuseţea tabloului, ce natura cu abondenţă mi-'] desfăşura 
înaintea vederii. Cin% trecând, nu s'a oprit un moment în culmea Pietreî 
Nămăîescilor, să privescă cu nesaţ valea Dâmboviţeî, sau să admire din 
vîrful Furniceî bogata vale a Prahovei? Cine, care a visitat valea Pâm- 
bovicioreî, a Lotrului şi a Jiului, nu portă cu sine amintirea neştersă 
a neperitorelor forme cioplite de apă, cari prin sălbăticia lor fac farmecul 



(1) Petru Poni. Cercetări asupra mineralelor din masivul cristalin de la Broştenî. 
Anal. Acad. Rom. Seria II, Tom V, Secţia II, pag. S, 12, etc. 

regiunilor? Şi cine, care a vedut Piatra Craiului cu zăpedile sclipitore în 
mijlocul vereî, a Bistriţei cu înaltele vîrfurî albe-sure, a Tismaneî şi a 
Cloşanilor cu pereţi abrupţi de sute de metri, nu va recunosce în natură 
cel mai desăvîrşit maestru, ce de nenumăraţi secolî Iucreză pentru a 
îmbrăca pămîntul cu formele cele mai artistice, a 1 înfrumuseţa cu or- 
namente neînchipuite, tăind în masivele colosale monumente neperitore, 
cari numai el e în stare, să vie. să le prefacă, când s'au prea învechit. 

Varietatea formelor însă, ce îmbracă relieful şi abondenţa ornamentelor, 
cu caii se împodobesce pămîntul, sunt în strînsă legătură cu natura geo- 
logică a regiuneî; frumuseţea, ce întrupeză priveliştea, ese din contrastul, 
ce variatele roci stabilesc între ele. De aceea, cele mai atrâgătore regiuni 
sunt acelea, unde găsim alăturea de înaltele creste de roci cristaline, for- 
mele capriţi6se şi sălbatice ale calcarelor aride, bordate de dealurile uniform 
convexe de gresii şi argile mai nouî. Nimic mai imposant de cât un peisaj, 
ce ne arată colo în zare, după nisce dealuri verdî-deschis, nisce culmi 
acoperite de păduri nesfirşîte de brad! negri-verdî, culmi, ce duc la vîrfurile 
stâncose, între cari sclipesc în zare reflexul argintiu al zăpedilor, şi în 
jurul cărora lambourile calcare albe-sure se înşiră ca o ghirlandă pentru 
a încununa gigantul, ce a înfruntat atâtea polope. 

Şi artistul, care Iucreză neîncetat, creând mereu fără a repeta, uti!is6ză 
numeroşi factori interiori şi exteriori mantalei pămîntuluT, dintre cari cel 
mai sîrguitor şi neastîmperat este apa^ element în continuu mobil şi mo- 
delator. Pe cât de mari şi minunate sunt resultatele acestui neobosit 
element, pe atât de simple sunt legile, la cari se supune în lucrul seu: 
O apă curge tot-dea-una după linia de cea mal mare pantă, iar acţiunea 
cî se exercită pe liniile de cea mai mică resis tentă. 

Roca, asupra căreia apa pare a-şî exercita cu o deosebită predilecţie 
stăpînirea, masa, în care îşi taîe cu siguranţă şi măiestrie, tot ce pote fi 
mai maîestos şi mai uimitor, este calcarul. D:n causa mişcărilor, la cari 
sunt supuse regiunile din timp în timp şi din causa puţinei elasticităţi a 
calcarului, se croiesc în acesta atât la exterior cât şi la interior multe 
crăpături, linii de mică rezistenţă, în cari introducendu-se apa, va începe 
prin armele eî: erosiwiea, corosiunea şi presiunea hidrostatică, să moduleze 
drumuri subterane, galerii nesfârşite, boite, drumuri măreţe, adeverate 
palate subpămînte cu ornamente, ce mintea nu-şî pote închipui. 

Aceste fenomene datorite apei au însă pe lângă valorea lor artistică, 
că dau farmec şi originalitate regiunilor, unde se găsesc, au şi o importanţă 
sciiinţifică. Geologul, care caută în natura şi disposiţia rocelor indicii pentru 
a stabili istoria pămîntuluî, va găsi, în urmele lăsate de ape la suprafaţa 
pămîntuluî, inscripţii adânci, cari pe lângă cele-l'alte date îi vor îndruma 
spre restabilirea trecutului liniştit saîî forte sbuciumat al regiunii, ce stu- 
diază. De aceea, pe de oparte pentru a face cunoscinţă cu curiosităţile, ce 
munţii noştri posed, pe de altă parte pentru a profita de tot ajutorul 

ştiinţific, ce cunoscerea acestor fenomene ne p6te da în tdte ramurile sci- 
inţifice, de aceea, dic, în escursiunile mele n'am lăsat, să-mî scape ocasiunea 
de a me bucura îndestul de frumuseţile ţării şi nici aceea de a cerceta 
aceste fenomene hidrologice. 

In acestă lucrare, ce cred ; că nu e de cât începutul unui şir de descrieri, 
unde fie-care va veni să înscrie, tot ce munţii noştri au ca frumuseţe şi 
tot ce se găsesce în ei ca minunat şi curios, în acestă lucrare începătdre 
voiu trata maî întâiu despre acele numerose masive calcare, ce prin ele 
singure fac renumele mult visitatelor regiuni din Prahova, Dâmboviţa, 
Muscel, R.-Vâlceî, Gorj şi Mehedinţi; în a doua parte voiu arăta, ce s'a 
scris până acum asupra fenomenelor hidrologice la noi în ţară, despre 
strimptele chei, rîurile subterane, peşteri, poduri naturale, isvore şi lacuri 
periodice, lapie etc:, şi voiu descrie mai pe larg câte-va din aceste feno- 
mene observate în masivul Bistriţei. 

Calcare. 

Cele mai puternice masive calcare din Carpaţiî meridionali se găsesc la 
extremităţile zonei cristaline. Pe la marginea sudică a zonei, şi chiar în 
interiorul eî, întâlnim din distanţă în distanţă, lambourî răsleţe, ce par a 
stabili legătura între întinsele regiuni calcare extreme. După studiile geo- 
logice de până acum ele aparţin grupului superior al şisturilor cristaline 
şi mezozoiculuî. 

Calcare cristaline ca aparţinend archaiculuî găsim descrise şi representate 
pe harta Biurouluî geologic de sub conducerea d-luî Gr. ŞtefInescu (i); 
de asemenea Primics (2) a descris ca atare calcarele din munţii Făgă- 
raşului. Acestea din munţiî Făgăraşului sunt dispuse în bande verticale 
intercalate în şisturi cristaline şi urmeză culmea munţilor de la Olt până 
la Dâmboviţa. In genere bandele sunt înguste, numai de 10 — 40 m. şi 
adesea şi mai înguste; unele însă ajung până la 300 — 400 m. — în valea 
Arpasuluî mare — chiar şi o mie la Poiana Nemţului. Aceste calcare 
sunt de doue feluri: unele cristaline câte-o-dată dolomitice; altele maî 
puţin cristaline cu cuiburi de amfibol. Din causă că mai întot-deauna cal- 
carele şistose sunt însoţite de amfibolite, cu cari alterneză în maî multe 
locuri, e posibil ca şisturile amfibolice, să fi resultat prin metamorfismul 
calcarelor (Primics). Pe lângă calcare cu tremolită şi galenă intercala 1 e 
între şisturile amfibolice şi serpentine talcose la Scara, sunt şi calcare, ca 
cele din Valea Giurgiului, însoţite de şisturi argilose dure, sericitose şi 
quarţitose (S. Ştefănescu) (3). Ca etate, calcarele din munţii Făgăraşului, 

(1) Annuaire du Bureau geologique No. 1, 2 pag. 24, 60 şi 61. 

(2) G. Primics: Die geolog. Vcrh. cler Fogaraseher Alpen. pag, 29 — 31. T. k. 
v. g. Anstalt. 

(3) S. Ştefaxescu: Memoriu geologic asupra jud. Argeş A. B. G. pag, 24, 146, 152. 



BULETINUL SOCIETĂŢII DE SCIINŢE 87 

sunt fără îndoială cele mai nouî formaţiuni în scara şisturilor cristaline, 
constituind împreună cu am fibol iţele partea superioră a formaţiunilor cris- 
taline în acestă parte a zonei centrale (Phimics). 

Calcarele dintre Olt şi Cerna, luate tot ca archaice — maî ales cele din 
interiorul zonei cristaline — formeză masive isolate, la Tîrnovu, Turci nu 
Pietrile albe, la Părete, Streaja, Oslia etc; însă pe versantul N. al 
Parînguluî, la Găuri şi la Ur de, Ie găsim intercalate în rocele verdi ca 
straturi repetate, a căror grosime variază de la câţî-va metri pînă la 40 — 50 
m. Pe lângă calcare cristaline găsim şi nisce cipolinurî, cari la is vor ele 
Lotrului par a fi superiore, pe când la Nedeiu şi Petrimanu ele sunt 
inferiore calcarelor cristaline (î). Peste tot însă în acestă parte centrală a 
zonei cristaline găsim, că calcarele sunt însoţite constant ci pat şi aco- 
periş (liegende şi hagende) de roce verdi străbătute peste tot locul de 
serpentine în pânde şi filone. Basat pe acesta am emis ipotesa, că rocele 
verdi, mai ales corneenele epidotice din N. Parînguluî, ar proveni prin 
metamorfismul şisturilor argilo-calcare (2). Cum n'am avut ocasiunea de 
a cunosce de visu, rocele amfibolice şi calcarele din munţii Fă găr a şuiul, 
nu sciu, dacă pot să le pun şi pe acestea în acelaş loc cu cele din W. 
Oltului, deşi consideraţiunile teoretice ne-ar îndemna la acesta. 

D-l Gr. Ştefănescu (3) în capitolul consacrat formaţiunilor jurasice 
vorbind şi de calcarele cristaline din W. Oltului le consideră ca archaice, 
numai din causa concordanţei lor cu şisturile metamorfice, în carî sunt 
intercalate. 

D-l de Inkey (4) pune calcarele cristaline şi cipolinele din interiorul 
zonei cristaline împreună cu rocele, ce le însoţesce, în o grupă de roci 
puţin cristaline, III grupă a clasificaţiuneî d-sale basată pe cristalinitatea 
rocelor. 

D-l Mrazec (5) plecând de la consideraţiunî nu numai petrografice ci 
şi stratigraflce, divide rocele zonei centrale în doue grupe, calcarele cris- 
taline intrând în a doua grupă, împreună cu rocele verdî, cari probabil 
represintă formaţiunile paleozoice inferiore. O parte însă din calcarele 
luate până acum ca archaice, şi anume pe cele de la Vaî-de-eî de Jiî, 
Părete, etc, le atribue mezozoiculuî. Acestea vin discordante peste forma- 
ţiunile cristaline şi formeză bande, ce sunt în continuaţie cu cele din Me- 
hedinţi, carî prin fosilele, ce s'au găsit, s'au clasat de la început mezozoi- 



(1) G. M.-Murgocî: Comunicări h Soc. de Sciinţe, din 5/XII 96 şi 8/XII 97. 

(2) » » » Contribuţiunî la st. petrogr. al roc. din zona centrală. (Anuarul 
muzeului de geologie, sub tipar). 

(3) Gr. Ştefănescu: A. B, G. \ } 2. pag 61. 

(4) B. de Inkey : Die Transylvanischen Alpen vom Rotenturmpasse bis zum ei- 
sernen Tor, pag. 22. 

(5) L. Miîazek. Essai d'une clasif. des roches cristal, de la zone centrale des Car- 
pathes roum. Arch. de Sc. Geneve şi Bul. Soc. Sc. No. 2 An. VI. 

culuî. Pe cele din Recea şi Pietrile, cari se găsesc în direcţia ban- 
delor calcare din W. Jiului, le consideră tot ca atare (i). Chiar marmorele 
forte cristaline de la Piatra albă — Tîrnovu, având în vedere disposiţia 
lor faţă de şisturile argilose şi rocele verdî, precum şi urmele slabe de fosile 
ce se observă în ele, le putem lua drept mezozoice ca pe cele de la Po- 
lovracî-Cernădi a, cu cari se găsesc în ore-carî legături de continuitate 
stabilită prin numerosele Scholien înşirate pe culmea Zavedeanuluî, ce duce 
de la Tîrnovu la Polovracî. Dacă se va întări şi verifica legătura de rudenie, 
presupusă de d-I Mrazec, între conglomeratele şi şisturile verdî, ce a găsit sub 
unele calcare din W. Jiului, şi între rocele verdî din N. Parînguluî, atunci 
fără îndoială va trebui să punem o mare parte din calcarele zonei centrale 
în aceeaşi grupă mezozoică. 

Calcarele mezozoice, importante atât prin maî marea desvoltare, ce au 
în Carpaţî, cât mai ales prin posiţiunea lor, aij fost studiate mult maî a- 
mănuntit ca cele din interiorul zonei cristaline. Ele constituesc întinse 
masive de-oparte în Muscel, Dâmboviţa şi Prahova, de alta în Me- 
hedinţi şi Banat. Biuroul geologic a delimitat destul de exact întinderea 
acestor masive pe teritorul român, aşa că studiile ulteriore datorite geo- 
logilor români şi streini s'au raportat mai mult la studiul paleontologic 
al diferitelor etaje. 

In regiunea de la extremitatea estică a zonei cristaline, calcarul con- 
stitue trei masive: doue, şi anume al Pietrei Craiului şi al Pietrei 
Nămăescilor, se găsesc la W. de muntele Leota; al treilea, masivul Bu- 
cegilor la E, de-oparte şi alta a Ialomiţeî. 

Muntele Leota e dirijat spre N şi se ridică ca o colosală spinare cri- 
stalină, ce are pe flancurile sale terenuri mezozoice şi terţiare, separând 
ast-fel prelungirea mezozoică aşa de desvoltată la N. Câmpu-Lunguluî, de 
munţii Ialomiţeî. Partea centrală a Leoteî e formată de roce cristaline mai 
vechi, micaşisturî şi amfibolite inferiore şisturilor verdî. Discordant pe 
şisturile verdî vin formaţiunile jurasice, constituite din gresii, calcare 
închise şi calcare albe. Pe unele locuri la basa calcarelor jurasice avem 
şi formaţiuni cu cărbunî, ce sunt nisce gresii fine cu urme de plante 
reu conservate (Redlich (2), Mrazec şi AlimÂnişteanu) (3). 

Lamboul de la Piatra Nămăescilor, ce formeză culmea dintre Ar- 
geşelu şi Dâmboviţa, se reazimă spre N pe cristalin, iar spre S dispare sub 
formaţiunile maî noi, cretacice şi miocenice. Masivul din basinul Dâm- 
boviciorei se întinde de la Piatra Craiuluî până la Piatra Dragos- 

(1) L. Mrazec: Ouelques remarques sur le cours des fleuves en Roumanie. An. 
Muz. Geol, sub tipar. 

(2j Redlicu: Geol. Studien in Rumăniens. I. 

(3) Raportul prof. Mkazec şi ing. Alimanişteanu despre o excursie în jud. Dâmbo- 
viţa. Bul. Soc. Inginerilor No. 1, An I. 

lavelor şi Ghimbavu. In partea centrala a lui se observă o depresiune, 
în cari sunt depuse formaţiuni cretacice. Cât privesce masivul Bucegilor 
el se reduce la numerose Klippe, ce es prin cretacic, formând vîrfurile 
munţilor: Strunga, Piatra arsă, Furnica, Zânoga, Lespezile, Di- 
chiul etc. Aceste calcare repauseză direct pe cristalin. 

Calcarele acestor masive aparţin etajului mediu şi superior al jurasi- 
cului şi celui inferior din cretacic. După d-1 SnnoNESCu(r) el e de patru fe- 
luri, cel puţin în masivul Piatra Craiului: întâi calcare roşii cu amoniţi^ 
peste cari vin calcare cu crinoidî, apoi calcare roşii cu larnelibranchiate, 
(Pecten) şi altele gălbui cu silex. Calcarul roşu cu amoniţî şi brachiopodî^ 
care se găsesce la obîrsia isvoruluî, ce se scurge din Gruiul Lupului, cal- 
care caracterisate prin Philloceras thortisulcatum, le atribue callovianuluî(2). 

D-1 V. PopovicT-Haţeg în o notă recentă (3) raportă, pe basa Phillo- 
ceraselor găsiţi, aceste calcare roşii la basa Oxfordianuluî inferior, la li- 
mita chiar a stratelor calloviane terminale cu Cardioceras Lamberti. 

După d-1 Redlich ele formeză pe deplin un equivalent al stratelor 
dogeriane din S vin iţa, identice cu cele de ta Sâcuime descrise de Herbich. 
Mai desvoltat e dogerul în partea N. a muntelui Strunga, la Valea Lu- 
pului, unde d-1 prof. Toula a găsit Posidonamya alpina, şi în partea W. a 
Pietrei Craiului. D-niî Mrazec şi Alimanişteanu '1 semnaleză la Les- 
pedî şi în partea E. a masivului Zănoga d'asupra văeî Ialomiţa, unde e 
representat prin calcare cenuşii fosilifere (4). 

Partea superioră a Pietrei Craiului, Nămăeştilor şi klippele din Bucegî 
sunt constituite din calcarele albe gălbui sau cenuşii, breciforme şi chiar 
oolitice, formând bancuri puternice, ce se rezimă, când direct discordant 
pe şisturi cristaline, ca, la P. Craiului etc, când pe jura mediu ca la Strunga 
Zănoga etc. Bazaţi pe studiul paleontologic deosebim cel puţin în Piatra 
arsă, Schitul Peşterei şi Dealu Sasului, două nivele: unul inferior cu afi- 
nitate jurasică corespundetore stratelor de Stramberg (Titonic superior) 
şi altul cu afinitate cretacică, caracterisat prin forme aparţinend stratelor 
de Berrias şi Neocomului propriu dis. Aceste doue niveluri se leagă însă 
aşa de intim petrografic, că e imposibil a stabili o delimitare între ele. 
La partea superioră calcarele devin marnose trecând la marnele bare- 
miane (5). (V. Popovicî-Haţeg) (6). 

Calcarele din Mehedinţi şi W. Gorjuluî au fost studiate de d-1 M. 



(1) I. Simionescu: Excursiune în basinul Dâmbovicioreî. B. S. S. An VI, No. 5. 

(2) I. Simionescu: Asupra Cal Io vi anului în Carpaţî B. Soc. Sc. An. VII. No. 1. 

(3) V. Popovicî-Hatzeg : Societe geologique de France. Seance de 2S/II, 189S. 

(4) Raportul d-Ior Mrazec şi Alimănişteanu etc. 

(5) I. Simionescu; Asupra baremianuluî din basinul Dâmbovicioreî. B. S. S. An. 
VI No. 2. 

(6) V. Popovicî-Hatzeg: Les calea. Tith. et Neoc. de Muscel, Dîmboviţa, Prahova 
Bul. Soc. geolg. de France 3 serie Tome XXV. 

Drăghiceanu, (i) care le-a luat parte ca jurasice parte ca cretacice şi de d-1 
Sava Stefănescu (2). D-1 de Inkey (3), pe basa fosilelor (Nerinee) adu. 
nate de d-1 Schafarzik şi d-sa în jurul Băeî-de-aramă, le consideră ca 
asemenea cu cele de Stramberg. D-sa le ia drept nişte ramificaţiunî di- 
vergente, ce se desprind spre E, din masivul Herculesbad, formând trei 
bande enunţate şi de primii geologi. 

Una prin valea Cernei pe malul stâng până la isvorul acesteia şi de 
acolo maî departe la Pălimar, Stînuleţe, Pleaşa până la isvorele Jiului; 
de alungul Cerneî banda ne demonstra o dislocaţiune importantă. A doua 
bandă merge mai pe la SE. de prima, trece pe la Obîrşia, formeză pu- 
ternicele masive de la Piatra Cloşanilor şi se continuă mai departe cu mai 
multe întreruperi până la Jiu. O a treia, luată de d-1 Drăghiceanu ca 
cretacjcă, plecă de la Dunăre puţin puternica; de la Balta însă se lăr- 
gesce considerabil şi merge până la N, de Baia-de-aramă. 

Afară de acestea maî avem doue insule, a Vrăn icului, între Gura 
Văi si Bresnita, si a Voromneî între Dîlbocita si Sovîrna, consti- 
tuite din o brecie calcară roşiatică şi forte compactă. D-1 Drăghiceanu 
le-a considerat tot ca cretacice. Aceste insule sunt în pai te acoperite de 
calcarurî (cu congeriî) galbene pliocenice. La Racovăţ calcarul, o mar- 
mură cenuşie grosieră, ce nu se pote determina de e jurasic sau arhaic 
e prins în cristalin formând un admirabil sinclinal (Mrazec) (4). 

Calcarul de la Virciorova, ce se reazimă pe şisturi argilo cârbunose sau 
micacee, probabil cretacice, e forte redresat, mergând sub cristalin; mai 
la N. stând pe bordul W. al bandei mezozoice e aprope vertical. 

La marginea sudică a cristalinului între Jiu. şi Olt, la polele munţilor 
înalţi avem câte-va masive isolate, al Cernădieî-Polovracî şi al Bis- 
triţeî-Stogu, cari fără îndoială sunt mezozoice (Inkey, Gr. Stefănescu, Todla 
Reduch). Un studiu paleontologic amănunţit nu s ; a făcut încă asupra a- 
cestor calcare, dar probabil, după cum a emis şi d-1 V. Popovicî-Haţeg, 
aceste calcare aparţin la mai multe etaje jurasice şi cretacice şi aşa de 
metamorfosate, că o delimitare e forte grea, dacă nu imposibilă. 

Calcare cretatice sunt puţin representate pe clina Sudică a Carpaţiior 
meridionali; maî desvoltate sunt pe clina nordică a Carpaţiior, unde 
calcare albe sau gălbui, cu totul brecificate se întind pe valea Jiului Un- 
guresc (Inkey) şi par a se uni cu calcarul de la Oslia, luat de către 
Biuroul geologic drept archaic. 



(1) M. Drăghiceanu. Mehedinţi şi harta geologică. D-1 Drăghiceanu însemnă de alt- 
mintrelea tote calcarele jurasice cu culorea dogerianuluî deşi în broşura explicativă nu 
spune nimic despre ace"sta. 

(2) S. ŞtkfInescu. Memoriu geologic asupra Jud. Mehedinţi. An. Biur. geologic. 3 4- 

(3) B. v. Inkey op. cit. pag. 23 şi 33. 

(4) Mrazec: Geol. de la pârtie S du haut plăteau de Mehedinţi B. S, S. An V. No ; 12, 

D-l V. Popovicî-Haţeg a demonstrat pentru o parte superioră a masi- 
velor calcare din E. că aparţin neocomuluî. După d-l Gr. ŞtefÂnescu (i) 
calcarul cretacic ocupă o suprafaţă mult maî mare în Gorj, unde ar forma 
extremitatea E. din a doua bandă calcară, ce am deosebit mai sus. Acesta 
e masivul de la Costenî la Isvîrna, la W. până aprope de Curpenî şi 
la E. trecând prin Tismana } Boroştenî şi Dobriţa. E un calcar cenuşiu 
negru compact, în carî sunt intercalate şisturi foiose cu plăcî calcare (Bo- 
roştenî, Tismana) şi gresii transformate în arcose (Tismana, Pocruia). Cu 
tote acestea pe harta biurouluî geologic de sub direcţiunea d-lui Gr. Şte- 
fănescj aceste, formaţiuni sunt representate tot ca jurasice, pe când d-l 
Drâghiceanu le consideră ca cretacice. Cum fosile caracteristice încă nu 
s'au găsit până acum, e greu, după cum s'a exprimat şi d-l prof. Toula de 
a precisa asupra etăţeî acestor calcare. Credem totuşi ca şi pentru calcarele 
din Muscel — Prahova, că ele aparţin parte jurasicului parte cretaciculuî. 

Câte-va stânci de un calcar madreporic sunt date la iveală în urma 
erosiuneî conglomeratelor la Gura-Lotruluî în Basinul BrezoiuluT. 

Basinul Brezoiuluî, mult mai întins de cum s'a representat pe hărţile 
geologice de până acum, e forte interesant din punctul de vedere al con- 
stituţiei lui geologice. Patul acestui basin e constituit din micasisturî negre 
şi albe, străbătute maî la W. de pegmatită cu cristale marî de felaspat roz 
şi cu grăunţe de grenate. Pe unele locuri micaşisturile, cum aii fost in- 
jectate de pegmatită, au devenit adevărate gneisurî. Micaşisturile în valea 
Forfeceî cad în genere spre N cu 30 — 50 0 . Discordant peste aceste mi- 
casisturî se întinde o pătură de conglomerate şi breciî în Valea Oltuluî 
de la Cozia până la Bolovanu, iar spre W până în valea Mestecănuluî 
Conglomeratele, ce vin direct peste micaşişturî, sunt constituite numai din 
roce cristaline împrejmuitore : micasisturî, gneisurî, graniţe, pegmatite etc. 
şi aceste elemente sunt aşa de intim închegate şi metamorfosatc, că la 
prima vedere aii aparenţa de gneisurî, fapt ce explică, pentru ce până 
acum au fost luate de toţi geologii ca şisturi cristaline. Acestă pătură la 
Gura-Lotruluî se îndoe într'un sinclinal în care sunt depuse formaţiuni 
maî noi. Pe deasupra vîrfuluî Sideî şi Forfeceî ea trece în anticlinal, ce-'l 
urmeză într'un mod forte slab şi micaşisturile de basă. Acest anticlinal 
corespunde cu cel numit de d-l de Inkey «Coziazug» care ea patra şi cea 
maî sudică cută constituitivă a Carpaţilor. Acestă cută n'are însă importanţă, 
ce i-o dă d-l de Inkey, căcî nu departe maî spre W, de la Valea lui Stan 
în colo, nu. se maî observă nici o cutare. Grosimea pătureî de conglo- 
merate şi breciî variază: e forte grosă în partea nordică; mult subţiată la 
Sida şi Forfica, unde e rosă de tote pîraele, ce au ajuns de mult de 
şi-au săpat ogaşurile în micasisturî. De asemenea la ogaşul din satul 



(1) Gr. ŞtefĂnescu. Anuarul B, G. No. i, 2, pag. 63. 

Călimeştilor sunt date la iveală de-oparte şi alta afleurimente de gneis şi 
micaşist. 

In siclinalul format de aceste conglomerate s'aii depus calcarul de la 
Gura-Lotruluî atribuit de d-1 Redlich (i) cretaciculuî, împreună cu gresiile 
din partea W a acestui basin. Pkimics (2) semnaleză cel dintâi la Gura 
Lotrului «ein Grobkalk» pe care '1 atribue eocenuluî. 

Calcarul afleureză ca stânci în marginea apeî, la piciorul podului şoselei, 
apoi pe sosea în malul tăiat se observă trei aflorimente mai mari, şi un 
altul pe ogaşul, ce trece prin cătunul Golotrenî. E un calcar madreporic 
cenuşiu compact, pe unele locuri breciform, cu vine roşii. Se observă şi 
câte-va bancuri de un calcar brun forte compact de aspectul calcarului 
litografic. In calcarul cenuşiu se ved multe fosile şi numerose geode cu 
calcită; cel brun pare lipsit de fosile. Căderea acestor calcare e spre NE. 
cu 60'\ Aci direct peste calcar vin conglomerate, ce probabil aparţin cre- 
taciculuî superior; ele cad spre SE. cu 30 — 40 0 . Mai spre W., la capul 
de W al satului Brezoiu, găsim nisce marne cu intercalaţiunî de calcită ; 
fosile sunt puţine, însă după aspectul petrografic roca semănă cu marnele 
din basinul Dâmbovicioreî. De asemenea şi calcarul de la Gura-Lotruluî se 
aproprie de cel din dealul Sasului, de aceea am considerat de-ocam-dată 
până la alte probe calcarul acesta ca neocomian, marnele ca baremiane 
iar gresiile, după cum le-a luat şi d-1 Redlich, ca senoniane. Conglomeratele* 
ce acoperă tdte aceste formaţiuni, aparţin probabil cretaciculuî celui mai 
superior; ele sunt representate pe harţi ca eocenice. Asupra tectonicei a- 
cesteî regiuni voiii reveni în o lucrare viitore. Amintesc însă aci, că am 
mai găsit pe cresta din W. văeî lui Stan un calcar negricios cu vine de 
calcită, pe care d-1 inginer R. Pascu Ta găsit mai desvoltat în pai tea 
înaltă a văeî luî Stan. 

Calcare terţiare, mai puţin răspândite şi nu atât de interesate din 
punctul de vedere, ce consideram aci, aii fost studiate de d-niî Gr. Şte- 
fânescu, Saba Ştefănesc(j, Primics, V. PopovlCi-Haţeg, Tocla, Redlich, etc. 

Fenomene de erosiune. 

Pe de-oparte influenţa mişcărilor cojeî terestre, pe de alta acţiunea apeî, 
au contribuit să tae în rigidele mase calcare, ce enumerarăm, formele cele 
mai capriciose, nelipsite nici de originalitate şi nici de imposanţă. Aceste 
forme, ce îmbracă masivele calcare, sunt forte multiple şi variate ; Io.* da- 
toresc multe din încântătorele regiuni din munţii nostru aspectul pitoresc, 
ce ni'l presintă. 

In genere munţii calcaroşî se lasă în pantă forte lină în direcţia căderii 



(1) Redlich. Geologische Studieri in Rumănien II V. d. k. k. g. Reichsanstalt 17 18 1896. 

(2) Primjcs: Fogarascher Alpen pag. 5. 



BULETINUL SOCIETĂŢII DE SCIINŢE î)â 

straturilor, pe când în partea opusă panta scoboră în terase cu pereţi 
abrupţi de deci şi sute de metri ; în multe locuri un singur perete aprdpe 
vertical se lasă din vîrful muntelui până la basa. In aceste părţi vegeta- 
ţiunea, care chiar pe pantele prelungi e forte săracă, pe pantele prăpătiose 
devine imposibilă, şi de departe ochiul nu vede de cât pereţii surî săl- 
batici, pe cari apele au tras verticale şiroe roşiî-brune. Pe ici pe colea, pe 
un colţ sau dintr'o crăpătură apar ramurile verdi închise ale unui brăduleţ 
sau al unui tîrâtor jip, de care te miri, cum stă şi din ce să nutresce în 
acel loc, ce numai prin vedere îţî ispiră sărăcie şi nesiguranţă; iar din 
câte-o gaură sau crăpătură inabordabilă se aude fîlfîitul şi ţipetele puilor 
vr'unuî vultur, ce de mulţî ani îşi are culcuşul acolo. La basa crăpatelor 
stânci înalte şi colţurose se întind însă colosale grămedi de sfârămături, 
rămăşiţe de nebăgat în semă ale trufaşelor vîrfurî, ce cu folos îşi disputau 
locul cu norii. Aceste sfărîmăturî, ce ocupă suprafeţe întinse, se numesc 
în Gorj grohote; pe ele mersul e forte greu, căci dacă un bolovan s'a 
mişcat, totul plecă la vale producând un sgomot asurzitor, trăgend adesea 
în amestecul lor şi pe călător. 

Clinele mai dulci însă sunt acoperite în parte cu mici şi rari arbuşti., 
ce-şî trimet rădăcinile adânc prin crăpăturile calcarului, pentru a şi le im- 
plânta în stratul de terra rossa, ce se găsesce adesea adunat în aceste 
crăpături. Când însă, din causa altitudineî, sau din causa sterilităţe! ab- 
solute, vegetaţiunea nu pote prinde, atunci calcarul brăsdat de crăpături 
înguste şi adânci, ce se încruciseză în tote sensurile, ne presintă miserabilul 
aspect al «deserturilor de pietre crăpate şi rose, ce Savoia numesce lapiaz 
şi Tyrolul Karrenfelder (i).» 

Aceste regiuni lapie sunt numerose în Carpaţiî noştri!: La Stiunga, 
Piatra Craiului, Bistriţa, Dobriţa, Baia-de-aramă, Balta, Găuri, 
Pietrile albe, Turcinu etc, găsim suprafeţe întinse de câte mai multe 
arii, acoperite de natură cu acest curios desen prin crăpături. Apele au 
ros colţurile şi au tras cu ele tot restul disoluţiuneî, terra rossa, în aceste 
adânci şi înguste drumuri. Din crăpături tot ese câte odată o vegetaţiune 
ofilită; despoiat! sunt însă bolovanii, pe a căror suprafaţă convexă albă şi 
netedă s'a prins numai o colonie de ore-carî lichene colorate sau nu. 

Adesea se întânplă ca apele, ce cad la suprafaţa terenurilor calcare, 
sau isvorele, ce parcurg asemenea locuri, să dispară prin crăpături în cursul 
lor sau la basa stîncilor, urmeză drumuri ascunse şi necunoscute, şi reapar 
dincolo la polele muntelui, ca isvore, ce te minuneză prin debitul lor colosal. 
Un asemenea cas întâlnim la Runcu (Gorj), unde alăturea de o vale secă, a 
Sunatului, ese de la basa stâncilor atârnătdre lângă hanul şosele! un pu- 
ternic isvor (Toula). D-l Simionescu citeză în basinul Dâmboviciore! pîrîul 



(i) Emile Chaix : Contrib. â l'e"tude de Lapies. Topogr. d. desert de Plate. Globe 
journ. geograph. XXXIV Geneve 1S95. 

Rudăriţa, care, după ce a curs puţin Ja suprafaţă, dispare aprope în to.. 
talitate sub muntele Căpăţîna, spre a apărea ce-va maî în sus de valea 
Urdeî, în mult maî mare cantitate. De asemenea se întâmplă cuTopol- 
niţa, Motru sec, Balta etc, (DrIghiceanu) (i). Cât despre isvore, ce ţîş- 
nesc puternic abondent de sub stânci, ele sunt numerose: «Isv6rele» de 
la Bistriţa, de la Cernădia, isvorele din cheile de sus ale Dâmbovicidreî, 
cel de la Schitu Ialomicioreî etc, sunt cunoscute de toţi prin acest 
caracter al lor. 

Ca efect imediat al acestor rîurî subterane decurge formarea peşterilor 
prin lărgirea crăpăturilor deja existente (2). A pa lucreză în aceste crăpături 
prin erosiune, corosiune şi presiune hidrostatică. In calcarele ndstre sunt 
fdrte multe cavităţi de acestea datorite apeî, grote, ce-şî fac intrare prin nisce 
guri negre şi fiorose, conducând prin colosale galerii cotite departe în 
inima mnnţilor. Multe din ele sunt cunoscute, visitate şi devastate de tu- 
rişti; la unele din ele n'a rămas aprope nimic din splenddrea ornamentelor 
naturale. Iată un punct, unde atenţiunea statului întreptată, ar aduce mult 
bine ţăreî, conservând aceste măreţe monumente artistice, imposante prin 
natura lor şi prin darul natureî. 

Se cunosc următorele peşteri maî importante : 

Peştera Schitului (Ialomiţa) descrisă de forte mulţi autori (3) între " cari 
în urmă forte complect, cu plan şi secţiune, de d-niî V. PopovicÎ-Haţeg şi 
Sângiorzan. D-I prof. Toula (4) ne presintă şi o frumosă fotografie a intrăreî 
vedută din afară (5). Peştera era cunoscută numai pe galeria de intrare 
«Michnea-Vodă» lungă de vre-o 100 m., care era opturată în fund prin- 
tr'un perete vertical, de sub care eşea un isvor abondent. Vara trecută 
Societatea Carpatică din Sinaia a spart acest perete şi d-niî V. Popovicî- 
Haţeg şi Săngiorzan inginer, au ridicat planul întregeî peşteri, una dintre 
cele maî frumose din Carpaţiî români. Pe lângă altele e fdrte avută în 
ose de Ursus spelaeus. 

Peştera Dâmbovicidreî mult maî visitată ca a Schitului, din causa fru- 



(1) D l DrIghiceanu maî citeza în Hidrologia subterană pag. 75 nisce pîrîurî: Bălţatul 
C o ţa cui, Slanicul (R.-Sărat), Niscovu (Buzău) ce dispar în Disce fracturi în nisipuri? 

Despre Niscovu a scris şi Cvurc că la W de Buzău, rîul Niscovu, se perde la 
Fântâna dracului (Martel). 

(2) O peşteră mare cu un puternic rîu subteran în argile salifere de la V. Lopatarilor 
(Buzeu;, e semnalată de Cobalcescu în Memoriu Geologic pag. 51. 

(3) La lista autorilor, ce dau d-niî V. Popovici şi SXngeorzan (Peştera Schitul 
Ialomiţeî Bul. Soc. Ing. An. I. Fasc. IV), adăogăm încă pe Joannes, cc a descris-o 
împreună cu a Dâmbovicidreî în «Danube et Balcans», t. I, încă de la 1868. 

(4) Toula Eine geologische Reise in die Transylv. Alpen Rumăiiiens. Vortrag des 
Vereines zur Verbreitung naturw. Kenntnisse in Wien 17 Febr. 1897 

(5) D-l Dosohek în Albumul pitoresc al Romănieî dă şi d-sa o fotografie a acestei in- 
trări, vedere însă din năuntru în afară; tabloul este însoţit de o mică notiţă istorică 
de d-l Gr. Tocilescu asupra schitului, ce ocupă măreţa intrare a acesteî peşteri. 

muşeţei ei şi tnaî ales a plăcutului drum prin chee, a fost descrisă de 
mulţi autori, însă o ridicare sistematică nu s'a făcut până acum. In acestă 
peşteră sub o crustă de concreţiunî calcare s'au găsit ose de Ursus spelaeus, 
^>us scrofa, Caniş vulpis etc, (Redtjch, Simionescu). 

Cum aceste" doue peşteri se găsesc în unele din regiunile cele mai în- 
cântătore a Carpaţilor şi mai ales faptul, că sunt aprope de staţiunile de 
vară Sinaia şi Rucăr, ele sunt visitate anual de forte mulţi turişti. Pereţii 
şi tavanul lor e înegrit * de fumul faclelor şi de iscăliturile visitatorilor ; 
stalactite şi stalagmite aprope nu se mai găsesc, prea puţine au scăpat 
brutalităţeî şi tendinţei distructive ale visitatorilor. 

In acestă parte mai avem în Valea Tameşuluî la basa P. Craiului 
pe versantul W. o superbă grotă cu etaje în masivul titonic ; cea din 
Piatra arsă, a Nămăeştilor, din Possada, Pleasca lângă Rucăr 
a Gh im ba / ulm (Simionescu Popovici-Haţec), etc. 

In masivul Bistriţei avem doue peşteri chiar pe cheia Bistriţei, 
una sub Stogu şi o mulţime altele, ce se deschid in pereţii abrupţi dinspre 
partea N. a masivului calcar. 

In masivul Polovraci-Cernădia avem numerose şi forte cunoscute peş- 
teri: A Polovraciuluî în cheia Olteţuluî a fost descrisă de Joannes în Tonr. 
du monde I pag. 332 şi 336 1868 şi de d-1 I. Moisil în revista «Jiul» No. 
14. Ea se deschide în peretele de E. al chei; drumul de la Mănăstire până 
la ea e forte anevoios, căci atât scările de lemn cât şi cele săpate în piatra 
sunt reu întreţinute. 

Peştera Baia în cheia Galbenului la N, de Baia-de-ter e una -din peş- 
terile cele mai interesante; are multe ramificaţiunî, multe puţuri şi coşuri, 
şi e forte lungă. Un strat puternic de guano excrementele nenumăraţilor liliacî, 
ce o locuesc, acoperă solul. In ea s'a găsit de asemenea un dinte de Ursus 
spelaeîis. 

Peştera de lângă satul Cernădia e mai mică mai puţin insemnată şi 
după spusele locuitorilor, se crede, că comunică cu cea de la Baia. 

Tot aşa de numerose sunt peşterile în masivele din W. Gorjuluî şi din 
Mehedinţi. 

In tote şirurile calcare, al Cloşanilor, Bălţeî, Băeî-de-aramă etc. 
se găsesc multe crăpături şi mai cu semă caverne. Calcarele sunt atât de 
găunose şi avute în peşteri în cât gârlele, ce le străbat dispar într' însele 
cum se întîmplă cu Motru sec, Topolniţa, Balta etc. Grotele de la Cloşanî 
şi Balta sunt renumite pentru încrustaţiunile admirabile. Caverna de la 
Balta are o stalagmită mare numită Clae\ ea e formată din o grămadă de 
bolovani peste care s'a prins o crustă de calcită (Draghiceanu). Pe cea a 
Cloşanilor şi de la Obîrşia Cerneî le semnal^ză şi d-1 S. Ştefănescu în 
memoriu asupra Mehedinţilor. 

Multe peşteri mai întâlnim şi în jurul Băeî-de-aramă, şi în masivul 



Dobriţeî prin aproprierea Tismaneî etc. Chiar în marmora albă de Ia 
Tîrnovu, Găuri etc, nu lipsesc grotele şi cavernele. 

E renumită în poveştî peştera din Tîrnovu mare, plină de pietre nes- 
timate şi comori adunate de haiduci din timpi uitaţi. Acestă grotă e greu 
de visitat ; nu pentru că bogăţiile «jurate» portă nenorocire cercetătorului, ci 
pentru că intrarea eî se zăresce ; numai ca o pată negră cu mult deasupra gro- 
hotelor, în peretele vertical din spre NW. de vf. Tîrnovuluî mare. Şi nu 
«iarba fearelor» ţî-ar trebui pentru a lua în stăpânire comorile peştereî, ci 
un «prepeleag» lung de vre-o 60 m., pe care să te suî până la gura ei, 
din care se lasă în jos late dungi galbenî-brune de lehmul scos de ape 
afară din peşteră. 

Calcarele din Găuri prin mişcările, ce au suferit, s'au crăpat în tote di- 
recţiile aşa de intens, că multe ajung la suprafaţă, resimţindu-se şi în rocele 
verdî şi serpentina, ce se întinde deasupra lor (1). Crăpăturile de la basă. 
ce au fost lărgite de apele isvorelor, ce vin din spre Piatra tăiată şi carî 
bagă mult terra rossa şi lehm prin ele, portă numele de Gaura Smeulm. 
Lor datoresce regiunea numele de Găuri. Aceste crăpături de şi intense nu sunt 
în lungă şi accesibilă continuitate. In Poliţî însă găsim o cavernă lungă 
de vre-o 10 m , care dirijându-se mai întâi spre N se întorce după vre-o 
10 m. spre W şi se înfundă prin bolovani şi lehm, tocmai când se coteşte 
iar spre S. In peretele drept înainte de cotitură, e o gaură forte strimtă prin 
care comunică cu un puţ vertical adânc de vre-o 30 m. Insuficienţa pre- 
parativelor nostre nu ne-a permis a cerceta acest puţ. Ciobani! istorisesc 
că în una din aceste caverne au băgat un câine şi a eşit tocmai în Costa 
luî Rusu. Cât trebue credut din acestă poveste, nu ştiu! 

Când tavanul vr'uneî grote se surpă, maî ales când caverna avea di- 
mensiuni mai mari^ prăbuşirea acestă se resimte până la suprafaţă, dând 
loc acelor scufundaturi maî mult sau maî puţin circulare, numite doline, mici 
văî închise, cu pereţî abrupţi de deci de metri. 

Ele afectă adesea forme de pîlniî — coifuri le numesc locuitorii- -şi în ele se 
adună apele isvorelor din prejur pentru a dispare prin fundul lor, saii a forma 
lacuri periodice cu scurgeri snbterane. Mai tot-d'auna fundul dolinelor e 
acoperit cu un puternic strat de terra rossa. Maî ales în regiunea calcară 
Balta — Baia-de-aramă sunt forte frecuente aceste fenomene: doline, coifuri, 
deposite de terra rosa, poduri naturale, peşteri etc, sunt abondent răs- 
pândite. Numaî în comuna P onora numărăm 14 lacuri periodice cu scurgeri 
subterane (Mrazec) (2). — De asemenea se întîlnesc doline în masivul Bis- 
triţei — a Arnoteî citată de Todla, Redlich, — în masivul Dâmboviciorei) 
Piatra Craiului, Dealul Sasuluî, etc. 



(1) A se vedea asupra acestor calcare în comunicarea nostră din 8 Decembre 1S97 
«Asupra Tectonicei regiuni din N. Parînguluî» la Soc. de Sciinţe. Bul. An. Vil No. 1 

(2) Mkazec. Geologie du haut plăteau de Mehedinţi Bul. Soc. Sc. Fisice An V No. 12. 

Un însemnat fenomen, care isbesce imediat atenţiunea visitatoruluî în 
regiunile nostre calcare, e presenţa acelor văgăuni transversale masivelor, 
acele strâmtorî înguste pe unele locuri numaî de 3 — 4 metri, adânci însă 
de sute de metri, acele prăpăstii cu pereţii verticali lipsiţi de vegetaţie, 
prin fundul cărora apele curg, producend un vîjiit înfundat, mărit prin 
ecoul repetat al pereţilor calcarosî. 




In Ckeea Dâmbovicioreî după o fotografie de d-1 prof. Toula. 

Maî tote rîurile din părţile calcare ca: Ialomiţa, Dâmboviciora (1), 
Dâmboviţa, Rîul Chei (Ghimbavu), Suşiţa, Rîul Cheii (Recea 
R. V.), R. Costeştilor, Bistriţa (R. V.), Olteţul, Galbenul, pîrîul 
Suhatuluî (Runcu), Topolniţa, Zătonul, (Ponore), Tismana, Motru 
sec, Cerna în parte, etc, curg prin asemenea văgăuni, une-orî adeverate 

(1) D-1 F. DusciiEK reproduce în '<Albumul pitoresc al României» fotografiile Cheeî 
Ialomiţa, vedere de la Peşteră spre N. şi a Dâmbovicioreî la intrare. 

7 

canonuri, aprope tot aşa de largi sus ca şi la fund, numite de popor chet m 
Se scie teoria acelor adîncî canonuri din Colorado: ele sunt datorite 
erosiuneî puternice a apei în un teren cu pantă repede, care suferă o 
ridicare înceată, Acelaşî lucru s'a întîmplat şi la marginea SE. a platoulut 
central al Franţei unde Tarnul traverseză Ies Causses prin nisce gâtlejuri în 
calcare (i). D-l E.-A. Martel vorbind de aceste gâtlejuri, ăpropos de Bra- 
mabiau et des Causses, se exprimă că : «văile de acest tip aii putut să se 
construiască de preferinţă după direcţiunile, unde crăpăturile cele mai nu- 
merose perexistente ale solului se găsesc lărgite în grote şi unde se crease 
ast-fel cele mai multe linii de mai mică resistenţă» (2). Deşi nu generali- 
seză proposiţia d-sale, totuşi găsesce prea largă opinia d-luî Krauss (3) că: 
«diferenţa între doliiîe şi Kesselthăler consistă numai în dimensiunea di- 
feritelor suprafeţe de scufundare şi causa de scufundare e prăbuşirea re- 
sultată din erosiunea subterană.» 




Pudul naium/ de la Pondre vedut dc jos după O fotografie de d-l prof. Toula 

Cheile din călcării noştri au fost amintite de mulţi geologi, cari au 
observat asemănarea lor cu canonuri (Toula, Mrazec, Redlich, Simionescu, 
PopovicI etc). Unii le-au considerat ca simplu resultat al erosiuneî apel; 
d-l prof. Toula (4) însă vorbind de cheia Bistriţei se exprimă că «se vede 
clar, că avem de aface cu surparea boitei a unuî fost curs de apă subteran, 

(1) A. de Lapfarent Lecon de geographie physîque; Influence tectoniques actives, 
formation des canon pag. 157. 

(2) E.-A. Martel. Les abîmes, Ies caverne, p, 541. 

(3) Kuaus. Entwâssemgarbeiten p. 1; Hohlenkunde VI. Cap. Obcrirdische Erosions- 
erscheinung. 

(4) F. Toula. Geologische Reise in den Transylv. Alpen Rumâniens II. Neuesjahn- 
buch 1897. 



lîULETINUL SOCIETĂŢII DE SCIINŢE 



911 



al căreia acoperiş puternic s'a rapt în jos prin crăpături verticale.» D-sa 
generaleză şi pentru Cheia Galbenului, şi cea delaRuncu, Cerneîetc; 
pentru cheia Dâmbovicioreî se pronunţă, că e un canon de erosiune, care a 
fost lărgit în crăpături; «cel puţin în parte însă de asemenea aci trebue 
să se fi format prin scufundarea unor acoperişuri de peşteri născute prin 
cursurile de apă ». 

Câte-odată scufundarea tavanului unei peşteri nu s'a făcut complect; aşa 
că rămâne pe unele locuri măreţe arcade, scurte galerii boltite, sau 
acele poduri naturale renumite în regiunile calcare. In Mehedinţi avem 
podul natural de la Ponoare, descris de d-1 Drăghiceanu, Sava Şte- 
fănescu, Toula şi de Joannes în Danube et Balcans partea I. De o parte 
avem un lac periodic, Iezerul mare, cu coifuri în cari se scurg toren- 
tele dimprejur; vis-a-vis se deschide gura negrâ a unei peşteri în care pă- 
trund apele văeî, când plouă. D-1 profesor Tsula (i) ne presintă doue fo- 
tografii forte frumose ale acestui pod natural. 




Podul natural de la Ponore vedut de sus după. o fotografie de d-1 prof. Toula. 

Masivul Bistriţei (R.-Vâlcea). 

Acest mare lambou calcar se întinde pe o lungime de î2km, din valea 
Scăriş6ra(N. Bistriţei) în direcţie mai întâiu NE, pînă la rîul Chei (Recea), 
de unde se înt6rce spre N, pînă sub polele muntelui Folia; lăţimea maximă 
ajunge 3 km., în dreptul mănăstireî Ar nota. Vîrfurile lui stîncose Buila, 
Fior ia nul, Vînturariţa, ce se ridică sălbatice drept în sus, ating înăl- 
ţimea de 1800 m., dominând împrejurimile din depărtare. La basa nordică 
a masivului, la Stîna C o m a r n i c il or, găsim pe chartă cota 1470 m. 



(1) Toula, Vortrag 17 Februar citat, 

Din înălţimea culmei lui convex arcuită se lasă spre SE. o pantă destul 
de lină, acoperită de o pădurice rară ; în multe locuri vegetaţiunea lipsesce 
si atunci ni se expune vederii un arid lapie în miniatură. In partea N, 
masivul e limitat prin pereţi abrupţi de deci şi sute de metri, bogaţi în 
crăpături adânci şi în caverne cu deschideri întunecose. Vegetaţia e forte 
puţină, grohotişul însă forte întins acoperă basa pereţilor verticali. Judecând 
după acestă pantă grosimea calcarului pote ajunge 400 metri în partea 
centrală a masivului. 

Calcarul, cu stratificaţiune puţin evidentă, e dispus în bancuri colosale, 
a căror cădere generală e spre SE. Numerose crăpături străbate roca în 
tote direcţiile; unele SE— NW, tocmai în direcţiunea înclinaţiuneî, îi dau în 
unele părţi o şistositate aparent. Faciesul calcarului e variabil în diferitele 
părţi ale masivului. In partea vestică, la Piatra Cârnă, e breciform cu vine 
roşii brune, devine mai compact şi gălbuiu în partea Bistriţei, mai alb şi mai 
compact în partea centrală. In partea estică devine iar breciform, chiar 
oolitic şi pe suprafeţele lui rose se ved multe urme de polipierî. 

D-l Gr. Ştefănescu (i) a considerat acest calcar ca jurasic ; de asemenea 
şi d-l de Ikkey (2) şi R^dlich (3) îl consideră ca fiind continuarea celui 
de la Ce rn ă dia-P o lo vraci. D-l Drăghiceanu 1 însemneză pe hartă cu 
culorea dogeruluî. Cum un studiu paleontologic amănunţit nu s'a întreprins 
asupra acestui calcar, nu putem fi sigurîde etajul, căruia aparţine. D-l profesor 
Toula [4} a observat câte-va bastone de Ci tari de şi Coralii în calcarul 
breciform din W. şi câte-va Nerinee găsite de d-l Drăghiceanu ; în partea 
centrală a masivului, cu 200 m. deasupra monăstireî Bistriţa, a găsit un 
calcar tipic cu Lithodendron. Mai sus cu r âte-va sute de metri se găsesc 
pe ici pe colea bastone de C oralii y Briosoere şi Chaetetes\ într'un bloc a 
observat o secţiune, ce aduce aminte un Diceras sau o Caprotină. 

Probabil că acest calcar aparţine, după cum s'a exprimat d-l V. Popo- 
vici-Hatzeg (5) şi noi altă dată (6), la diferite etaje ale jurasicului superior şi 
cretaciculuî inferior, mai ales că nu departe de aici peste culmea munţilor 
în basinul Lotrului, am găsit calcarul cretacic. Repetăm că şi aici diferi- 
tele calcare sunt aşa de metamorfosate, că o delimitare între diferitele etaje 
e aprope imposibilă. 

O secţiune în lungul acestuî masiv ne presintă pentru calcar un profil 
lentiliform forte gros în partea de mijloc şi subţiat la extremităţi. Acesta 
se vede şi în cele trei chei, ce-1 pătrund, că sunt scobite cu mult mai jos 

(1) Gr. Ştjffanescu. A. B. G. No. 1 Ioc. cit. 

(2) B. v. Inkey. Transyl. Alpen v. Rotenturmpasse bis zum eisernen Tor p. 34. 

(3) Redlich. I Geologische Studieri in Rumăniens. 

(4) F. Toula ; II Geologische Reise. Bistritza, 226. 

(<;) V. Popovici-Hatzeg: Calc. tith, de Muscel, Dâmboviţa, Prahova etc. 
(6) L. Mrazec şi G. M.-MuiîGocî: La Wehrlite du M-t Ursu. Bul. Soc. de Sciinţe 
An. VI, No. 3. 

de nivelul, la care găsim extremităţile lambouluî pe micaşisturî. Nu suntem 
bine fixaţi, dacă pe lângă simpla erosiune maî e şi altă causă, ce i-a dat 
sau l'a forţat, să ia lorma acesta lenticulară. 

In partea vestică, la Piatra Cârnă, calcarul se razimă direct pe mica- 
şisturî gneisice şi roce amfibolice, ce afleureză în al treilea isvor ai Bul- 
zului. Micaşisturile cad spre ENE. cu 40 — 50 1 , mai spre N. în isvorul Bulzu- 
lui devin forte micacee şi se îmbogăţesc în grenate. 

Sub microscop se vede grenat, zircon, apatită, magnetită,* mica brună 
cu numerose inclusiunî de zirconiu în grăunţe înconjurate de aureole po- 
licroice intense ; policroismul micei forte pronunţat. Feldspatul acid în cri- 
stale mici; albita predomină. Quarţul, în plăci mai mari, pe unele locuri 
sfărâmat. Grenatul perfect isotrop este probabil un grosular. Structura 
roceî granulitică forte frumosă. 

Roca amfibolică, ce e intercalată în bande convergente spre vf. Cândoia 
între micaşisturî şi gueisurile din tdtă acestă regiune pînă la Lotru, e o 
rocă verde închisă, compactă, ce afleureză printre micaşisturî în isvorul al 
treilea al Bulzului, în pariul Văcări eî, în valea Cheii etc. 

Sub microscop se distinge: zirconiu în grăunţe în apropierea micei. 
Grenat abondent în grăunţe mari absolut isotop. Magnetită. Zone de mica 
brună, ce probabil sunt vine de micaşisturî, străbate roca. Totul înnecat 
în o masă de quarţ şi amfibol, tn ca r e se disting lamele mai mari de 
amfibol-hornblendă. 

O rocă tot amfibolică de asemănare cu o eclogită găsim printre mi- 
caşisturile de sub calcarul dinspre S. stînei Comarnicilor. Asupra acestor 
roci vom reveni într'un studiu maî amănunţit. 

In partea N. a Flori anului pe drumul, ce vine de la stâna Comar- 
nicilor în spre ţară, găsim calcarul aşezat pe breciî, constituite numai din 
roci cristaline împrejmuitore. De asemenea la polele muntelui Folia, pe 
clina dinspre isvorul sudic, găsim o busa de aceste conglomerate-breciî. După 
modul de a fi constituite si disposiţia lor făţă de cele-lalte roci, aceste 
breciî sunt indentice cu cele din valea Oltului. Ca şi acolo şi aci la 
Folia şi Comarnicî, sunt constituite numai din micaşisturî, gneisuri, roci 
amfibolice şi pegmatite, ce se întîlnesc prin împrejurimi. Elementele consti- 
tuitive sunt de diferite mărimi, unele rotunjite altele colţurate. Nu sunt 
aşa de metamorfosate ca cele din valea Oltuluî, le cred însă din acelaş 
timp. Şi aci ca şi acolo mi-a fost imposibil să găsesc o urmă de fosilă, 
aşa că judecând numai după stratigrafia terenului, trebue să le admitem, că 
aparţin unui sistem maî vechili de cât jurasicul. 

La capătul vestic al masivului, la isvorul Bulzului, calcarul e acoperit 
de marge albe verduî forte calcarose, peste cari vin nisipuri şi gresii 
dispuse orizontal; maî în vale la Scărişora gresiele cad în spre S. cu 30 0 . 
Peste acestea vin bolovanî şi petriş însemnate pe harta biuroulm geologic 
ca miocenic. 

In partea sudică în dreptul mânăstireî Arnota calcarul e acoperit de 
argile albe, ce o bună parte cu câte-va dile înaintea escursiuneî nostre, 
în urma unor ploî, alunecaseră la vale pe suprafaţa calcarului. D-l prof. 
Toulâ(i) consideră aceste argile ca terţiare; mărgele din isvorul Bulzului 
aparţin probabil cretaciculuî superior. 

In partea E. calcarul e acoperit de gresii târî, unele cu bucăţi de calcar, 
forte bogate în urme de fosile şi urme de plante reu conservate. Ele merg 
de la potele' muntelui Stogu în linie dreptă direct spre N. până în cur- 
mătura dintre Folia şi Căndoia; de aci se îndreptă spre E. chiar prin vîrful 
Căndoi, pe la poîele Clăbucetuluî şi Mijlocarilor şi formeză partea supe- 
riore a văeî luî Stan, ce se deschide în valea Lotrului. Aci în basinul Bre- 
zoiului ele ocupă partea W. a basinuluî, în jurul gureî Vasilatuluî şi valea 
luî Stan partea inferioră, unde se rezimă pe mărgele vinete forte fiexuate. 

Pe basa studiului paleontologic întreprins de d-l Redlich(2) asupra gresieîor 
din basinul Brezoiuluî şi cum aceste gresii sunt nu numai în continuitate 
dar şi identice petrografic cu cele din masivul Bistriţei, atribuim aceste 
formaţiuni cretaciculuî superior, etajului senonîan. 

Masivul calcar al Bistriţei e strebătut de trei rîurî mai principale, ce 
curg prin nisce prăpăstiose chei cu pereţi abrupţi, numerând din creştet 
pînă 'n fund sute de metri. In multe locurî peretele nu numai că e ver- 
tical, el e chiar scobit la basa luî de apa spumegosă, ce cu furie s'aruncă 
dintr'un colt al cheii într'altul. 

Cea mai despre W. e cheia Bistriţei, ce se deschide chiar în dreptul 
satului cu acelaş nume, lângă monăstirea Bistriţei transformată în Şcolă 
de ofiţeri. 

Rîuî Bistriţa (R-V.) isvorasce din curmătura Văleanuluî cu Smeuretu, 
curge printr'o vale adâncă săpată în cristalin şi înainte de a intra în chee 
se unesce cu pârîul Olanul (R. Guranin). La intrare 'n masivul, calcar 
albia Bistriţei e încă destul de largă, dar nu mult ţine şi începe a se strimta, 
mai ales după ce primesce şi isvorul Bulzului, când intră în adeverata 
cheie. Cât curge prin calcar face o mică cotitură spre SE. apoî iar spre S. 
si ese din cheie cu o albie de maximum 7 m. De la cotituri la vale cheia 
este forte îngustă, în multe locurî numai de 3 — 4 m. şi aşa de verticală 
că sus păstreză aprope aceiaşi deschidere. Pereţii sunt brăsdaţî de o mul- 
ţime de crăpături şi scobituri, iar fundul cheii e acoperit de numeroşi şi 
colosali bolovani, printre cari de multe ori apa se pierde şi numai vuetul 
înfundat, ce se nasce din lupta cu bolovaniî, ne face cunoscut existenţa-î 
ascunsă. 



(1) F. Todla: II Geolg. Reise. Ioc. cit. 

(2) K. Replicii. Geologische Studieri in Rumanien, II. 

Asupra acestei Chei d-1 prof. Toulă (i) se pronunţă că: «Diese Schlucht 
lăsst deutlich erkennen das man es dabei mit Einbriichen eines fruher un- 
terirdischen Wasserhufes zu thun haben diirfte, dessen gewaltige Decken- 
massen an Verticalkliiften niedergebrochen sind. Ein Theil des Wassers 
nimmt noch heute der Weg durch die Felsmassen, wie man aus den nahe 
an der Thalausmiindung am linken Ufer hervor sprundelnden, măchtigen 
«Quellen» erkennt.» In. sprijinul acestei explicaţiunî ar veni şi faptul, că în 
pereţii cheii se deschid doue mari peşteri, cari probabil nu sunt de cât ramifi- 
caţiunî laterale ale cavernei transversale, al căreia tavan sa prăbuşit. 

Una din ele şi cea mai visitată portă numele de peştera luî St. Grigore 
pentru că în intrarea principală a eî e zidit un mic paraclis. 

Acestă peşteră e scobită în peretele de W. (drept) al cheii la o înălţime 
de vre-o 80 m. deasupra apei, şi cum acest perete din culme până în 
fundul cheii e absolut vertical şi neted, intrarea în peşteră pe acestă parte 
e inabordabilă. O potecă însă forte îngustă cu treptele de piatră tocite şi cu 
scări şi balustrade de lemn puţin sigure, conduce ps la partea de sus a 
muntelui ca pe o prispă dealungul cheii, până la o mică gaură, singurul loc pe 
unde se pote pătrunde în peşteră. Acestă intrare e o crăpătură largă nu- 
mai de vre-o 50 cm. înaltă de 1 m. prin care tărându-te de-abuşele de abia 
poţi să te strecori printr'un culoar lung de vre-o 7 — 3 m , până unde cră- 
pătura devine mai comodă. La acestă îngustă şi anevoiosă intrare a fost 
ajustată ore-când o uşe, din care însă au rămas numai stîlpiî susţinători. 
Scăpând de culoarul strimt şi întunecos te afli într'o galerie înaltă şi largă 
prin aî cărei pereţî crăpaţi pătrunde lumina dileî de afară. Acestă galerie 
se continuă ca o crăpătură în inima stânceî, însă nu se pote continua, 
căci peretele din drepta şi o parte din sol e dărâmat în o galerie inferioră 
la un nivel de vre-o 8 m. maî jos, în care trebue să te laşi tocmai prin a- 
ceste sfărămăturî. 

Galena, în care scoborî e intrarea principală luminosă, unde e construit 
paraclisul lui St. Grigore. Gura acestei galerii e largă de vre-o 10 m. înaltă 
cam tot aşa. Lungimea antreuluî nu trece de 15 m. In fundul luî se 
continuă peştera înainte la două nivele. O galerie, a «liliecilor», prin drepta 
la acelaş nivel cu intrarea principală şi alta, a a chiliei», prin stânga la un 
nivel cu vre-o 6 m. mai sus de al gurii peşterii. Pe acestă din urmă 
galerie, după mai multe cotituri ajungi tocmai în fund la o mică chilie, 
unde e o cruce zugrăvită; pereţii chiliei de asemenea sunt zugrăviţi cu 
chipuri de sfinţi şi scene religiose primitiv executate. Tote inscripţiile de 
aci cât şi cele din paraclisui intrăreî sunt cu litere cirilice. De la acesta 
chilie te întorci puţin pe acelaş drum şi apoi spre drepta pe o galerie 
cotită scoborî în jos pentru a pătrunde în «galena liliecilor», la un nivel, 



(1) F. Toula loc. cit. 



J04 



BULETINUL SOCIETĂŢII DE SCIIXŢE 



cu intrarea, galerie forte populată de lilieci., cari au depis pe fundal peşterii 
un strat de guano pe unele locuri de un metru de gros. 

Atât paraclisul cât şi chilia sunt forte ruinate; iconele sgâriate, pereţii 
găuriţi, lespedile deplasate, stricăciuni în mare parte datorite locuitorilor 
vecini, cad nu caută în aceste locuri de cât comori ascunse sau lucruri 
scumpe dăruite călugărilor, ce sihăstruiau aci. 

Tot în peretele drept al cheii, ce-va mai sus de cotitură, acolo unde 
începe deja să se lărgescă, se deschide gura triunghiulară a celei a doua 
peşterî a Bistriţei. Drumul se face la ea prin chee pe punţi rustice de 
mesteacăn cu coja albă, rezemate de bolovani colosali la piciorele cărora 
se rostogolesce apa Bistriţei furiose. Intrarea e cu vre-o 20 m. de-asupra 
apei şi o pantă relativ uşoră de suit duce direct la ea. Pentru a visita 
acestă peşteră trebuesc ore-carî preparative, căci se lasă în jos pe o pantă 
de 45 0 cu vre 10 m. ; ducând în o galerie orizontală unde la capăt se des- 
chide drept în jos un puţ adînc, în fundul căruia se aude vuind un isvor. 

Vr'un km. mai spre E. de Bistriţa, în dreptul satului Petrenî, se deschide 
a doua cheie, a pîrîuluî Costescilor, ce despică muntele tocmai în partea 
cea mai înaltă a lui. Acestă cheie în partea de sus e mult mai largă şi 
drumul, care vine de la Stîna Comarnicilor trece pe deasupra culmei pe 
marginea acestei chei. Numerose crăpături, mici caverne şi nişe scobite 
de apă se observă în pereţii şi la basa acestei cheî. 

Nu mai puţin interesantă şi imposantă e cheia Receî prin care şi-a 
făcut drum rîui Recea, care de aci la vale portă numele de Rîul Chei ; 
lucru, ce se mai întîmplă şi cu multe alte rîurî, ce curg prin chei. 

Recea e formată din doue pârae, ce isvorăsc de sub Preuta (1961 m.) 
şi se unesc la vr'un km. în sus de masivul calcar. Văile acestor isvore 
sunt forte prăpăstiose; clinele reped! se termină adesea jos cu pereţi ab- 
rupţi ; talvegal lor nu se lasă liniştit, ci în terase formate prin îngrămă- 
dirile bolovanilor colosali şi numeroşilor butuci aduşi de apă. După unele 
terase apa se aruncă în frumose cascade fâcend un sgomot asurditor. In 
aceste părţi, înaintea cascadelor pe terase, albia rîului ajunge mai multe 
deci de metri ocupând aprope tot talvegul; sunt însă şi părţi strimte, unde 
pereţii abrupţi aî văîeî lasă un loc numai de 2 — 3 m., pentru a trece apa 
la vale. In cursul de vre-o 7 km., de b isvore pînă la confluenţă, aceste 
pîrae se coboră cu mai bine de-o mie de metri, fapt ce îndreptăţesce furia, 
cu care apa se lasă la vale. Cu unirea lor şi valea se lârgesce, apa se 
maî domolesce şi urmeză albia săpată într'un deposit de nisip, petriş şi 
bolovani, în cari formeză maî multe braţe şi mici cotituri. Puţin se bucură 
de acest pat comod, în cari se resfiră liniştit în tot latul lui, căci nici n'a 
apucat bine să se liniştescă şi e tîrîtă în strimta chee calcară, unde în ne- 
cazul bolovanilor, ce i se pun în cale, începe să vuescă cu turbare. Cheia 
acesta a cărei lungime nu e nici de 1 km., e una din cele mai tipice, maî 
îngustă şi mai prăpăstiosă din regiune. 

Ia fundul eî acoperit numai de stânci şi bolovani, în multe locuri rîul 
se pierde ; une ori pătrundend în numerosele crăpături ale pereţi'or. Ea e 
cu totul impracticabilă şi comunicarea de Ia munte la ţară se fase pe un 
plaiu, ce trece pe culmea dealului pe deasupra vîrfuluî Stogu. 

De observat la aceste importante trei cursuri de apă e faptul, că în a- 
fară de masivul calcar ele curg direct de la N. spre S. (i), pe când în masivul 
calcar tote curg în chei aprdpe rectiline, paralel îndreptate tote spre SE. 
tocmaî în sensul de cea mai mare pantă a muntelui. Acetaşî drum îl 
au şi isvorele, ce 'şi-au începutul chiar în masivul calcar. 

Neapărat acestă uniformitate şi regularitate de disposiţie topografică şi 
faţă de masivul calcar, ne indică o uniformitate şi în producerea cheilor. 
Dacă pentru a Bistriţei am admite cu d-1 prof. Totjia, că provine din surpă- 
tura tavanului vre-uneî peşteri, acelaşi lucru trebue să ni-1 închipuim causa 
provocătore şi a celor-l'alte cheî. Cum însă e greu de admis, că nisce 
peşteri să n găurit transversal în direcţii parelele acest masiv calcar relativ 
mic, trebue să atribuim formaţiunea acestor văi şi altor cause de cât pră- 
buşireî tavanelor ore-căror peşteri. 

E admisibil pentru Bistriţa, că mai ales în partea de sus, cea largă a 
cheii, acolo, unde e a doua peşteră, cea cu puţ, dic că e admisibil, să se 
fi format în urma unui asemenea fenomen, dar pentru cele-lalte doue şi 
chiar pentru partea inferidră a Bistriţei, partea cea mai stnmtată, înclin 
maî mult de părerea d-luiE.-A. Martel, adică: aceste chei s'au format acolo, 
unde erau nisce crăpături destul de însemnate, prin cari apa fiind forţată 
să trecă, le-a lărgit puţin câte puţin ; în acelaşi timp adâncindu-le. Cum 
debitul rîurilor nu era însemnat în tot-d'auna, acţiunea erosivă a apei se 
resimţia mai mult în sens vertical şi ast fel s'au format acele văgăuni a- 
dâncî şi strimte, prin cari găsim, că curg Bistriţa, R. Costeştilor şi Recea. 
O dovadă în sprijinul acestei ipotese e şi forma văilor acestor rîurî la N 
de masivul calcar în terenurile cristaline. Văile forte adânci şi repedî în 
partea de sus a munţilor, unde presintă un V forte ascuţit, când se apro- 
pie de masivul calcar talvegul lor devine mai lin, se lărgesc presentându-ne 
un V dacă nu tot-d'auna concav dar în genere forte deschis. Ele sunt în- 
chise spre S. deoparte şi alta prin pereţii de calcar, ce es mult în relie- 
ful panteî ; deschişi la început ca o pâlnie, dar cari se apropie din ce în 
ce după o clină şi după alta, pînă ajung la strimtul spaţiu al chei. 

Disposiţia pereţilor calcan, forma văeî şi talvegul eî acoperit adesea cu 
un forte gros strat de bolovani, petriş şi nisip, pe delăturî cu un fel de 
terase, ne spune că în timpul viiturilor miri, viitura fiind mai mare ca scur- 
sura, apele se adunau în basinurile din partea N. a calcarului, unde cres- 
ceau forte mult. Din aceste lacuri apele, când ajungeau la nivelul superior 



(i) Recea la N. de calcar curge în direcţia SE; eşind din calcar însă se îndreaptă 
direct spre S. 

al calcarului, se strecurau printre crăpăturile, cari se deschideau în el pînă 
la suprafaţă, crăpături, după cum am arătat, paralele de la NW — SE. Acţi- 
unea apei în aceste crăpături se exercita şi maî puternic, căci lucra nu 
numai prin erosiune ci şi cu presiunea hidrostatică, ce o câştigase prin ri- 
dicarea nivelului apei în basenul din N calcarului. Cum apa stagna relativ 
mult în aceste basenurî, avea destul timp să modeleze fundul şi clinele 
văilor şi să lărgescă în măreţe caverne crăpăturile din pereţii calcaroşî. Pe 
timpul visitărei uneia din peşteri, ce se deschide chiar în pâlnia de la în- 
ceputul cheii Receî, Peştera Stogu, am avut ocasiunea de a vedea şi 
acest fenomen de crescerea apelor în basinurilor din N. cheilor. 

Cât am stat în peşteră, o ploe rorenţială cădend în N. chei, pârîul a 
cres:ut colosal şi nici pînă sera nu se retrăsese în albia-T obişnuită. Intre 
braţe şi în tot talvegul văei, unde se întinsese, era depus un strat bunicel 
de nisip şi pietriş mărunt, ceea-ce ne arată, că crescerea era însoţită de o 
potolire a curentului, potolire provenită probabil din greutatea de a trece 
apa prin chee. Cât de intens trebue să fî fost fenomenul atunci, când cheia 
nu era de cât o crăpătură! 

Peştera Stogu. 

Pe clina repede şi stâncdsă, ce se lasă din vîrful muntelui Stogu spre 
apa Recei, în dreptul, unde acesta încă n'a apucat pe cheea sa cea strimtă 
şi prăpăstidsă, la basa unui perete vertical alb-sur, se deschide gura negră 
şi fiorosă a peştereî, ce în diua de 7 August am exploatat împreună cu 
prietenul meu d-1 I. Popescu-VoeteştÎ (i). Mai târziu la 22 August îm- 
preună cu d-niî Mrazec, Piekarsky şi Pakiset, am visitat iarăşi acestă grotă, 
cu care ocasiune am ridicat şi planul reprodus în planşa I. 

Acestă peşteră cunoscută până atunci numai de câţî-va ciobani de la 
stînele vecine (st. Comarnicilor), îşi conservă încă totă splendorea ei na- 
turală. De şi sunt numerose legende, cari vorbesc despre asemenea grote 
pline cu vestminte de fir, cu arme oţelite, cu pietre nestimate şi comori 
de aur adunate de hoţi şi haiduci sau ascunse de chiaburii din timpii de 
demult, cu tote acestea groaza, ce inspirau acele găuri întunecdse, ce prin 
galerii nesigure duc afund în inima muntelui, înfrâna ademenirea de a 
căuta aceste avuţii nepreţuite. Pe lângă acestea, superstiţiile au avut in- 
fluenţă colosală în slăbirea curajului de cercetarea voinicului cioban; frica 
de necunoscut învinge de multe ori îndemnul poveştilor. 

Cu câte-va dile, însă, înainte de sosirea nostră la stînă, vre-o doi ciobani 
din Comarnici, duşi de un bătrân, făcuseră un drum până la peşteră pen- 
tru a nu-î se perde de ştire. Aceştia ne-au povestit nouă: «că-î maî înaltă 



(1) Profit de acdstă ocasiune spre a aduce mulţumirele mele d-luî I. Popescu-Voe- 
teştî, care mi-a dat un marc ajutor în totă acostă escursiune. 

ca o stână, are o sumedenie de hrube în tote părţile, că din tavanul ei 
picură lapte de piatră, ce se sleesce pe bolovani, că în tote părţile sunt 
numai lumânări şi ţâţe de lapte de piatră, că printre bolovani sunt o mul- 
ţime de ose de jidovi, ţurloe de piciore, şire de spinări, fălci până şi o 
ţestă de om, pe caie se sleise o lumânare de piatră, etc.» A doua di veselul 
cioban Ion Albeaţă, cel mai îndrăsneţ şi mai neobosit dintre ciobani, ne 
conducea la peştera minunată, aşa de simplu şi original dar torte interesant 
descrisă, 




Intrarea în Peştera Stogu Desemn în cărbune după o ^fotografie* de G ; % M.-MukgocI. 
Dealungul peretelui stâng atârnă o stalactită. Jos un craniu de Ursus spelaeus. 

Intrarea în peşteră e cu vre-o 50 m. deasupra apei Receî şi nu se vede 
de jos, pentru că o stâncă mare înclinată îi închide totă vederea. Ca să 
ajungi la intrare sui nisce grohote mobile aşezate pe o pantă forte repede. 
La vre-o 10 m. înainte de stâncă ocolesc! pe la drepta şi pe un culoar 

înclinat de mai bine de 30°, deabia poţi ajunge pe prispa de Ia gura 
peşterei. Intrarea A (planta I) e de formă triunghiulară largă la basă de 
3 m - 1 5, înaltă lângă stalactită de 3 m -io. Din unghiul de sus atârnă pe lângă 
peretele vertical din stânga o stalactită colosală lungă de i m, 30, grosă la 
capătul inferior de 25 cm. Afară din peşteră, lângă stânca, care-î închide 
vederea, e o ridicătură de vre-o 70 cm. formată din lehm şi petriş calcar. 

O galerie îndreptată spre EENE. lungă de vre-o 11,5 m. duce în inte- 
rior la o cupolă spaţiosă, lungă de vre-o 25 m., lată de 12 şi înaltă de 15 m. 
Forma ca fund de corabie a plafonduluî acestei cupole ne indică, pe lângă 
forma triunghiulară a intrăreî, că în direcţia acesta peştera nu urmeză de cât 
o veche şi puternică crăpătură. Peretele dinspre S. al cupolei e scobit la basă, 
probabil prin apele, ce au curs afară din peşteră şi cari au urmat drumul pe 
lângă peretele drept, unde terenul era mai neted şi mai jos ; în'partea de sus 
aceSt perete e masiv şi îşi menţine înclinarea, ce o are de la intrare. Partea 
despre nord a cupolei e mai boltită şi peretele acesta, în care se deschid 
mai multe nişe şi mici galerii e forte crăpat; o parte din materialul sur- 
pâtureî tavanului şi peretelui formeză o grămadă înaltă de vre-o 2 m - ; 50 şi 
de 1 1 m. în diametru. In acesta parte avem o nişă josă, ce merge spre 
W. aprope paralel cu galeria de intrare. E lungă de 10 m. largă maximum 
de 6 m. înaltă de 0.75. In fund se continuă în sus printr'un coş lung de 
vre-o 2 m. astupat cu bolovani, humus şifrundiş. O mică galerie se deschide 
tot în acest perete spre NNV. cu lărgimea de 2 — 3 m. înălţimea variabilă 
lungă de vre-o 8 m. şi pare a se continua ca o crăpătură cu tendinţa spre N. 

Cele câte-va scobituri şi nişe, în spre N, sunt puţin importante ca pro- 
porţie, dar ca tote cele-lalte forte interesante din punctuj. de vedere al con- 
creţiunilor calcare. Nenumărate stalactite clare, de formele cele mai variate 
şi tot felul de dimensiuni, orneză plafondul acestor galerii şi al cupolei, şi 
tot atâtea stalagmite se ridică de pe sol către cele atârnătore în plafond. 
In partea cea mai înaltă a cupolei se observă stalactite şi draperii colo- 
sale, unele sparte şi informe, ceea ce ne spune de puţina linişte din partea 
apei, de care sa bucurat acestă parte a cupolei. Apa care a curs prin cră- 
pătura, ce probabil se sue mult îii sus, a construit acele draperii, dar tot 
ea, când venia mai multă, a forţat o parte din tavan, să se dărâme. 

De la cupolă înainte peştera se continuă prin o galerie de mai bine de 
6o ra - în direcţia galeriei de intrare. Lărgimea e aprope aceiaşi, plafondul 
însă tot ca fund de corabie — tot aceiaşi crăpătură — se scoboră până 
la 2 — 3 ra -. 

La 35 m. pe acest culoar galeria se lărgesce puţin, sub peretele din 
drepta scDbindu-se o nişă, care probabil că e gura unui puţ înclinat, 
astupat cu bolovani şi ose. In acestă parte am găsit amestecate cu bo- 
lovani primele ose de animale diluviane ; aci era locul unde ciobanii gă- 
siseră «osele de jidovi şi testa de om.» Osele aparţin mai mult lui Ursus 
spelaeus; cu tote astea se observă şi altele mai mici şi maî variate şi 

câte-va maxilare de rumegător e * Vertebre se găsesc o mulţime precum 
şi resturi de membre, co*te etc. O abondenţă forte mare de stalactite; 
stalagmitele s'au concreţionat peste ose, cranii, vertebre etc, şi au ajuns de 
s'aia unit în numerose colone cu stalactitele. 

La 7 m. de aci, suind puţin, se lărgesce peştera iarăşi constituind «Domul.» 
In mijlocul Domului avem o stalagmită colosală înaltă de maî bine de 2 m. 
grosă jos de 1,5 m. sus de 1; la un metru de la basă se gătuesce 
luând aparenţa unui colosal bust. Domul e larg de 6,20 şi e aprope cir- 




Cupola din Peştera Stogu. Desemn în cărbune după natură de d-1 V. Rola Piekarsky. 
In fund galeria de continuaţie a peitereî. In stânga grămada de bolovani din 

surpat ura tavanuluî. 



cular. In peretele despre NV., lângă intrarea în dom, avem sus o platformă 
forte, netedă «Corul» de marginea căreia atârnă în jos forte numerose 
stalactite transparente. ^Probabil un coş se deschide în acea parte în 
peşteră. înălţimea domului aci la cor e de 7 m, mai în mijloc numai de 
; m. In partea de E. domul e despărţit de continuarea peştereî prin nisce 
draperii late de 1,80 forte ondulat constituite şi destul de bogate. Partea do- 
mului dintre bust şi draperii e ornată cu frumose stalagmite, ce stau toc- 

mai ca nisce lumânări şi sfeşnice în jurul bustului. Acestă parte e «Altarul». 
Pe sub draperii, ce se lasă în jos în drepta până la 1,70, în stânga până la 
1,20, pătrund! în «Vestibul» lung de 9 m. de la NV. spre SE, larg de 4,50. 
Peretele din faţa draperiei servesce de pat unui isvor, ce se întinde liniştit 
pe straturile de alabastru depuse în forme netede şi ondulate. Acesta e 
cascada întâi, înaltă de cel puţin io m. lungă de 6,10. Acest vestibul e gran- 
dios. La lumina făcliilor alabastrul udat mereu de apa, ce se prelinge, 
sclipesce strălucitor; feeria acestei priveliscî unită cu monotonul plescăit al 
apei îţi presintă în adevăr o splendidă subpăinântă. Din vestibul peştera 
se ramifică: O ramură BC spre NV. lungă de vre-o 30 m. nu e de cât o 
crăpătură, ce cu cât înaintează se 'ndrepteză spre N ; se sue în sus şi se 
strimtezâ. Pe tot parcursul ei picură apă de sus. Are puţine ornamente ; 
în mijlocul eî un bolovan colosal stă sprijinit de pereţi. 

Forte interesantă este însă ramura de ESE. La începutu îşi ţine tot 
forma de crăpătura înclinată; unghiul pereţilor cu orizontala 45 0 şi 8o° (sec- 
ţiunea N) largă jos de 3 m -,70 înaltă de 4,50. De la 7 m -,7c se ridică o grămadă 
de bolovani de 18 m. înălţime, parte rupţi din pereţii de aci, parte aduşi de 
un isvor de sus, ce şi el şî-a aşternul un pat tot aşa de curat şi ondulat 
ca şi cel din vestibul. Acesta e a doua cascadă înaltă de 5 m. Când scoborî 
de pe grămada de bolovani treci pe dinaintea unor draperii forte curiose, 
ce acoperă tot peretele N. Ele sunt forte ondulate şi cutele subţiri es afară 
mult; lovite dau sunete plăcute, întărite prin ecoul galeriei, de aceea am 
numit acestă parte «Orga.» 

De la grămada de bolovani la 7,30 m., peştera aprope se închide; de 
abia se pote trece înainte pe brânci, prin o gaură de 50 cm. lărgime, 30 
înălţime şi acesta încă aprope astupată prin stalactite şi stalagmite. Dincolo 
de ea însă se deschide iarăşi peştera pe lungimea de 14,40 în o galerie plină 
de numerose concreţiunî şi fosile. La capătul acesteî galerii iar o gaură tot 
aşa de strimtă ca prima ne introduce în o altă galerie forte interesantă 
prin concreţiunî şi prin fosilele găsite. Aci e şi un coş înalt, de 6 m. care 
a transportat mult lehm, ose, şi pietriş!. O grămadă de molos, ce se gă- 
sesce sub puţ la strâmtore chiar, e constituită din acest amestec. In acestă 
galerie a «Jidovilor» am găsit doue cranii de Ursits tpelaetis şi nenu- 
mărate alte ose. Sub peretele drept se observă iar o nişă, începutul unui 
puţ astupat cu ose şi bolovani. La 6,80 m. pe acest culor se strimtează. 
peştera ; mersul se face pe o prispă pe marginea puţului astupat (secţi- 
unea M). De la acestă strâmtore pana 'n fund 21 m. lărgimea medie 2 m 
în fund (D) o mică «cuvetă» plină cu apă limpede şi rece. 

In fund peştera coteşte brusc spre SW. şi se continuă prin o îngustă 
şi scundă galerie la acelaş nivel cu peştera. La 5,60 m. pe acestă galerie pe- 
ştera se lasă drept în jos în o a doua cavitate de aceiaşi direcţie, însă 
cu 4,30m. mai jos. Cum pereţii acesteî precipiţiu presintă neregularităţî şi 
concreţiunî numerose, ne-a fost uşor de a ne scoborî în galeria de jos ; «Beciul», 

ce se continuă şi spre SW. şi spre NE. pe sub cea superioră. Acesta, care 
nu e de cât o crăpătură transversală celei după care s'a format ramifi- 
caţia BD, se găsesce în direcţie aprope paralelă cu galeria principală AB. 
Fundul acestei crăpături e acoperit de lehm şi bolovani amestecate cu ose, 
peste cari s'a prins o grosă crustă calcară. Aci chiar la basa peretelui vertical 
am găsit un craniu întreg de Ut sus spelaeus frumos concreţionat în o 
crustă calcară. 

Spre SW. beciul se sue şi se strimteză ducend la un basin plin cu apă 
lung de 3 metri, denumit «Baia Dianeî». In partea opusă beciul se con- 
tinuă încă vreo 4 m -, şi apoi se coteşte spre W astupându-se prin bolo- 
vani, lehm şi ose. 

Din acestă scurtă descriere şi din planul alăturat se vede că peştera e 
formată după nisce crăpături unele în direcţie WNW — ESE. altele în di- 
recţie WSW — ENE, crăpături lărgite prin apele, ce s'au scurs prin ele. 
Acestă peşteră e în comunicaţie cu altele superiore, probă coşurile, ce se 
deschid în tavan şi cu altele inferiore, probă puţurile astupate cu bolovani 
lehm şi ose. Parte din acest material a fost cărat de ape din grotele su- 
periore şi de la suprafaţă. In timpul visiteî ndstre apă puţină curgea prin 
peşteră. 

încă o probă evidentă că peştera visitată, Stogu, trebue să fie în comu- 
nicaţie cu o mulţime alte goluri în masa calcară e şi faptul, că un puternic 
curent de aer se resimte pe galerii de la exterior la interior, fapt, ce se 
observa mai pronunţat acolo unde galeriile se strimteză. 

Liliecî nu sunt în acestă peşteră. 

Din cele spuse pînă acum asupra cheilor şi peşterilor din masivul Bis- 
triţei, conchidem că calcarul e forte crăpat în direcţiunea înclinăreî lui şi 
în o direcţiune longitudinală. O parte din aceste crăpături, acelea de pe 
direcţia pantei, cari ajungeau la suprafaţă, au fost lărgite de apele, ce ve- 
neau din N masivului şi se revărsau dând nascere la acele minunate chei; 
o altă parte, acelea din inima muntelui, au fost lărgite de apele, ce se in- 
filtrau fie de la suprafaţă fie din apa cheilor, şi au format măreţe peşteri, 
dintre cari prea puţine sunt cunoscute. 

Aceste crăpături s'aîz născut probabil în timpul, când lamboul calcar s'a 
desprins din cuvertura mezozoică, ce acoperea terenurile cristaline, şi a 
plecat spre SE. In caşul acesta breciile, ce le găsim în unele părţi la basa 
calcarului, e probabil să fie nisce breciî de fricţiune, maî ales că asemenea 
fcrmaţitinî nu s'au întâlnit la basa celor-l'alte calcare jurasice din regiune. 

Peştera Possada. 

La E. de Rucăr se ridică o muche dirijată aprope N — S. şi care separă 
basinul Rucăruluî de al Podului Dâmboviţeî. Pe acestă muche şerpuesce în 

multiple cotituri şoseaua, ce vine de la Câmpu-Lung, trece prin Rucăr şi 
merge maî departe prin basinul podului Dâmboviţeî, prin vama Giuvala 
la Bran în Transilvania. In lungul acestei şosele, care trece o dată peste 
Piatra Nămăeştilor, apoi peste a PossadeT şi în fine pe de-asupra Dealu 
Sasului, avem de multe orî ocasiunea de a preţui frumuseţile regiuneî. O 
vale maî încântătore ca a Dâmboviţeî privită din vîrful Pietrei Nămăeştilor, 
rar ni se presintă ; un circ pitoresc şi plăcut aşa cum ni se arată basinul 
Podului Dâmboviţeî, coprins cu ochii de pe dealul Sasului, e un peisagiu 
demn de vedut. 

Acest basin e un «Kesselthal» datorit scufundăreî a unei părţi din cal- 
carul, ce constitue aprope exclusiv întrega regiune. Pereţi, cenuşii şi abrupţi de 
calcar circuesc de tote părţile basinul : avem spre N. pereţii, în cari se deschid 
cheile Dâmboviţeî şi Dâmbovicioreî, spre S. pereţii verticalî aî Ghimbavuluî 
pe la polele cărora în o chee îngustă şi ascunsă curge rîul Cheia (i). In 
masivul Ghimbavuluî e tăeată cheia mare, prin care-şî face drum Dâmbo- 
viţa şi din care ese tocmai maî jos de Rucăr. La E. avem pereţii, ce din 
vîrful Sasului se lasă pînă în valea Orăţiî, acoperiţi la basă de marge şi 
gresii; iar spre W. muchea Possadeî cu pereţii calcaroşi suri şi bruni. 
Fundul basenuluî e format din gresiî, descompuse senoniane, marne bare- 
miane şi conglomerate cenomaniane ; de-alungul albiei Dâmboviţeî apar stîncî 
de calcar. (F. Toula, V. Popovicî-Haţeg, I. Simionescu). 

Calcarul, ce constitue Possada, se îndoe într'un anticlinal în dreptul, 
km. ; 78,4 şi 78,5; în spre SW. cad cu 30 0 . 

Calcarul e galben-brun, compact, pe unele locuri breciform; în el se ob- 
servă feţe de alunecare de direcţie N — S. înclinate de 45 0 spre E. Peste 
calcar avem marge şi gresiî desagregate şi nisce argile galbcne-brune. De 
la km., 78 de sub gresiî apar conglomerate cenomaniane, ce cad spre SE. 
cu 15 0 . 

In aceste conglomerate între km. 77,6 şi 77,7 la vre-o 100 m. depărtare 
de şosea spre E. avem o crăpătură, în care dispare un pârâiaş. Un gard 
mărginesce livedea spre şosea şi în livede pe o movilă sunt nisce căsoe; 
în partea despre răsărit a movilei e o scobitură de vre-o 35 m lungime 
în formă de pâlnie, în care un isvor se Iasă dinspre NE. şi se ascunde de 
lumina dileî, prin intrarea triunghiulară a peştereî Possada. Cursul şi-t face 
pe sub pămînt, maî întâî prin acestă crăpătură destul de comodă, dar 
după vre-o 60 — 70 m. se strimteză aşa, că deabia pote trece apa. 

Ceî doî pereţî aî crăpatureî sunt înclinaţi spre NWN. Galeria de intrare 
A (planşa I) e înaltă de vre-o 6 m. şi largă jos de 3, se strimteză însă cu cât 
pătrundem înăuntru. După vre-o 33 m. se lărgesce iar, căci apa, ce vine 
pe nisce coşuri dinspre stânga, cum intri, a ros peretele stâng. Aci în ca- 
mera B o prispă înaltă de i,8o se ridică între patul isvoruluî peştereî şi 



(1) Acest pîrîu de şi important totuşi nu-1 găsim representat pe hărţî. 

al isvoruiuî, ce curge de sus. Până aci crăpătura a mers într'o direcţie SWW, 
ce şi-o continuă încă, dar şi-a păstrat şi o înclinare uniformă, aşa că de 
pe prispa, despre care vorbirăm, se vede încă lumina de afară. 

Mai departe apa rîuluî peştereî, unită cu a isvorelor, ce se deschid de 
sus, se aruncă în o frumosă cascadă în o cameră largă (Secţiunea D), unde 
formeză un lac adânc * de vre-o jumătate de metru. Şi aci răspunde un 
isvor de sus, care a mâncat mult din peretele stâng. Din acestă cameră 
apa plecă mai nainte prin o aruncătură de vr'un metru şi intră într'o 
gaură, ce nu departe se cotesce spre S şi devine nepracticabilă. 

Cum vedem peştera Passada e o crăpătură în conglomerate, crăpătură 
evidentă şi din disposiţia, ce au stratele în peretele drept şi stâng al in- 
trăreî. Acestă crăpătură a fost întâlnită de pârîul Possadeî, care a format 
pâlnia la exterior iar în interior a lărgit crăpătura şi ajutat de apele, ce 
pătrundeau de la suprafaţă prin cele 4 — 5 coşuri a scobit camerile B, C 
etc. Isvorul reapare în vale la vre-o 500 m., de şosea cu un debit colosal, 
mirarea locuitorilor din prejur, căci vara e mai rece ca apele rîurilor ve- 
cine, iar iarna cu mult mai cald. 

Explicaţia vine acum de la sine. 

Laboratorul de mineralogie şi petrografie 
al universitaţei din bucuresci. 

